אחרי 12 רעידות אדמה בחמישה ימים: ישראל נערכת לתרחיש קיצון - וואלה! חדשות
אחרי 12 רעידות אדמה בחמישה ימים: ישראל נערכת לתרחיש קיצון
ברשויות המקומיות ובממשלה נערכים להעלות על סדר היום את נושא בטיחות העורף במקרה של רעש חזק שיביא לנזקים ולנפגעים. בטבריה כינס ראש העיר הערכת מצב וסקירה על סדרת הרעידות שהורגשה באזור. ליברמן הדף את הביקורת: "זה בידיים של המועצה לביטחון לאומי"
יואב איתיאל , אלי אשכנזי ויקי אדמקר יום שני, 09 ביולי 2018, 21:45
אחרי 12 רעידות אדמה שהורגשו באזור הצפון בחמשת הימים האחרונים, ברשויות המקומיות ובממשלה נערכים להעלות על סדר היום את נושא בטיחות העורף במקרה של רעידת אדמה חזקה. הערב (שני) הורגש רעש בעוצמה 3.2 באזור טבריה והכנרת. ראש עיריית טבריה יוסי בן דוד כינס את מנהלי המכלולים בעירייה להערכת מצב, שם ניתנה סקירה על סדרת אירועי רעידות האדמה שהתרחשו עד כה, והפעולות שננקטו על ידי העירייה עד כה, לצד שיתוף הפעולה עם פיקוד העורף ומשרדי הממשלה השונים.
במהלך הלילה פקד את האזור רעש בעוצמה 3.3. אתמול הורגשו שבעה רעשים נוספים בעוצמות שונות באזור, הראשון בהם בשעה 14:04, והבאים אחריו בשעות 15:39, 16:30, 16:53 ו-17:22. בשעה 22:00 הורגשה רעידה נוספת שעוצמתה 3.1 ולאחר מכן רעידה בשעה 23:04 שעוצמתה 3.2. לא נמסר על נפגעים או נזק.
"אני אשרוף ואהרוג אותך": כתב אישום הוגש נגד התוקף מעפולה
תאילנד: 4 נערים חולצו מהמערה ביום השני למבצע; 5 נותרו לכודים